CELEX: 32015R2113
Language: fi
Date: 2015-11-23 00:00:00
Title: Komission asetus (EU) 2015/2113, annettu 23 päivänä marraskuuta 2015, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien 16 ja 41 osalta (ETA:n kannalta merkityksellinen teksti)

24.11.2015   
            
            
               FI
            
            
               Euroopan unionin virallinen lehti
            
            
               L 306/7
            
         KOMISSION ASETUS (EU) 2015/2113,
   annettu 23 päivänä marraskuuta 2015,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien 16 ja 41 osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
            
         
               (2)
            
            
               Kansainvälisiä tilinpäätösstandardeja antava elin International Accounting Standards Board (IASB) julkaisi 30 päivänä kesäkuuta 2014 muutokset IAS 16:een Aineelliset käyttöomaisuushyödykkeet ja IAS 41:een Maatalous asiakirjassa Agriculture: Bearer Plants (Maatalous: tuottavat kasvit). IASB päätti, että tuottaviksi kasveiksi kutsutut kasvit, joita käytetään ainoastaan tuotteiden tuottamiseen useiden kausien ajan, olisi kirjattava samalla tavoin kuin aineelliset käyttöomaisuushyödykkeet IAS 16:ssa Aineelliset käyttöomaisuushyödykkeet, koska niiden käyttö on samankaltaista kuin valmistaminen.
            
         
               (3)
            
            
               IAS 16:n ja IAS 41:n muutoksista seuraa, että IAS 1:tä, IAS 17:ää, IAS 23:a, IAS 36:ta ja IAS 40:ää on muutettava, jotta voidaan varmistaa kansainvälisten tilinpäätösstandardien välinen johdonmukaisuus.
            
         
               (4)
            
            
               Euroopan tilinpäätösraportoinnin neuvoa-antavan ryhmän (European Financial Reporting Advisory Group, EFRAG) kuulemisessa vahvistettiin, että muutokset IAS 16:een ja IAS 41:een täyttävät asetuksen (EY) N:o 1606/2002 3 artiklan 2 kohdassa säädetyt hyväksymisperusteet.
            
         
               (5)
            
            
               Sen vuoksi asetusta (EY) N:o 1126/2008 olisi muutettava.
            
         
               (6)
            
            
               Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1126/2008 liite seuraavasti:
   
               a)
            
            
               muutetaan IAS 16 Aineelliset käyttöomaisuushyödykkeet tämän asetuksen liitteen mukaisesti;
            
         
               b)
            
            
               muutetaan IAS 41 Maatalous tämän asetuksen liitteen mukaisesti;
            
         
               c)
            
            
               muutetaan IAS 1 Tilinpäätöksen esittäminen, IAS 17 Vuokrasopimukset, IAS 23 Vieraan pääoman menot, IAS 36 Omaisuuserien arvon alentuminen ja IAS 40 Sijoituskiinteistöt tämä asetuksen liitteessä vahvistettujen IAS 16:n ja IAS 41:n muutosten mukaisesti.
            
         2 artikla
   Kaikkien yritysten on sovellettava 1 artiklassa tarkoitettuja muutoksia viimeistään sen ensimmäisen tilikauden alusta, joka alkaa 1 päivänä tammikuuta 2016 tai sen jälkeen.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä marraskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 243, 11.9.2002, s. 1.
   
      (2)  Komission asetus (EY) N:o 1126/2008, annettu 3 päivänä marraskuuta 2008, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti (EUVL L 320, 29.11.2008, s. 1).
   
      LIITE
      
         Maatalous: tuottavat kasvit
      
      (Muutokset IAS 16:een ja IAS 41:een)
      
         Muutokset IAS 16:een Aineelliset käyttöomaisuushyödykkeet
         
      
      Muutetaan kappaleita 3, 6 ja 37 sekä lisätään kappaleet 22A ja 81K–81M.
      SOVELTAMISALA
      …
      
               
                  3
               
               
                  Tämä standardi ei koske:
                  
                              a)
                           
                           
                              aineellisia käyttöomaisuushyödykkeitä, jotka on luokiteltu myytävänä oleviksi IFRS 5:n Myytävänä olevat pitkäaikaiset omaisuuserät ja lopetetut toiminnot mukaisesti.
                           
                        
                              b)
                           
                           
                              maataloustoimintaan liittyviä biologisia hyödykkeitä, lukuun ottamatta tuottavia kasveja (ks. IAS 41 Maatalous). Tätä standardia sovelletaan tuottaviin kasveihin mutta ei niistä saataviin tuotteisiin.
                           
                        
                              c)
                           
                           
                              aktivoitujen etsintä- ja arviointimenojen kirjaamista ja arvostamista (ks. IFRS 6 Mineraalivarantojen etsintä ja arviointi);
                           
                        
                              d)
                           
                           
                              ….
                           
                        
            MÄÄRITELMÄT
      
               
                  
                     6
                  
               
               
                  Tässä standardissa käytetään seuraavia termejä seuraavassa merkityksessä:
                  
                     
                        Tuottava kasvi on elävä kasvi,
                  
                  
                              
                                 a)
                              
                           
                           
                              
                                 jota käytetään maataloustuotteiden tuottamiseen tai aikaansaamiseen;
                              
                           
                        
                              
                                 b)
                              
                           
                           
                              
                                 jonka odotetaan tuottavan useammalla kuin yhdellä kaudella; ja
                              
                           
                        
                              
                                 c)
                              
                           
                           
                              
                                 jonka todennäköisyys tulla myydyksi maataloustuotteena on erittäin pieni, paitsi satunnaisessa käytöstä poistamisen jälkeisessä myynnissä.
                              
                           
                        
                     (Tätä tuottavan kasvin määritelmää käsitellään tarkemmin IAS 41:n kappaleissa 5A–5B.)
                  
                  
                     
                        Kirjanpitoarvo on määrä, johon omaisuuserä merkitään taseeseen kertyneiden poistojen ja arvonalentumistappioiden vähentämisen jälkeen.
                  
                  …
               
            
         Hankintamenon koostumus
      
      …
      
               
                  22A
               
               
                  Tuottavia kasveja käsitellään kirjanpidossa samalla tavalla kuin itse valmistettuja aineellisia käyttöomaisuushyödykkeitä ennen kuin ne ovat siinä sijaintipaikassa ja kunnossa, että ne pystyvät toimimaan johdon tarkoittamalla tavalla. Tämän vuoksi tässä standardissa esiintyvien viittausten ”valmistamiseen” tulisi ymmärtää kattavan toimenpiteet, jotka tarvitaan tuottavien kasvien viljelemiseen ennen kuin ne ovat siinä sijaintipaikassa ja kunnossa, että ne pystyvät toimimaan johdon tarkoittamalla tavalla.
               
            …
      
         Uudelleenarvostusmalli
      
      …
      
               
                  37
               
               
                  Aineellisten käyttöomaisuushyödykkeiden luokka on samanluonteisten, yhteisön toiminnassa samankaltaisessa käytössä olevien omaisuuserien muodostama joukko. Seuraavat ovat esimerkkejä erillisistä luokista:
                  
                              a)
                           
                           
                              …
                           
                        
                              g)
                           
                           
                              huonekalut ja kiinteät kalusteet;
                           
                        
                              h)
                           
                           
                              toimistokoneet ja -kalusto; ja
                           
                        
                              i)
                           
                           
                              tuottavat kasvit.
                           
                        
            …
      VOIMAANTULO JA SIIRTYMÄSÄÄNNÖT
      …
      
               
                  81K
               
               
                  Kesäkuussa 2014 julkaistulla asiakirjalla Maatalous: tuottavat kasvit (muutokset IAS 16:een ja IAS 41:een) muutettiin kappaleita 3, 6 ja 37 sekä lisättiin kappaleet 22A ja 81L–81M. Yhteisön on sovellettava näitä muutoksia 1.1.2016 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto. Yhteisön on sovellettava näitä muutoksia takautuvasti IAS 8:n mukaisesti lukuun ottamatta kappaleessa 81M esitettyjä poikkeuksia.
               
            
               
                  81L
               
               
                  Raportointikaudella, jolla asiakirjaa Maatalous: tuottavat kasvit (muutokset IAS 16:een ja IAS 41:een) sovelletaan ensimmäistä kertaa, yhteisön ei tarvitse esittää IAS 8:n kappaleessa 28(f) vaadittavia määrällisiä tietoja tarkasteltavana olevalta kaudelta. Yhteisön on kuitenkin esitettävä IAS 8:n kappaleessa 28(f) vaadittavat määrälliset tiedot kaikilta aiemmilta esitettäviltä kausilta.
               
            
               
                  81M
               
               
                  Yhteisö voi valita menettelyn, jonka mukaan se arvostaa tuottavan kasvin käypään arvoon sen aikaisimman kauden alussa, joka esitetään sen raportointikauden tilinpäätöksessä, jolla yhteisö ensimmäistä kertaa soveltaa asiakirjaa Maatalous: tuottavat kasvit (muutokset IAS 16:een ja IAS 41:een) ja käyttää tätä kyseisen ajankohdan oletushankintamenona. Aiemman kirjanpitoarvon ja käyvän arvon välinen erotus on kirjattava kertyneiden voittovarojen alkusaldoon aikaisimman esitettävän kauden alussa.
               
            
         Muutokset IAS 41:een Maatalous
         
      
      Muutetaan kappaleita 1–5, 8, 24 ja 44 sekä lisätään kappaleet 5A–5C ja 62–63.
      SOVELTAMISALA
      
               
                  
                     1
                  
               
               
                  Tätä standardia on sovellettava seuraavien erien kirjanpitokäsittelyyn niiden liittyessä maataloustoimintaan:
                  
                              
                                 a)
                              
                           
                           
                              
                                 biologiset hyödykkeet, tuottavia kasveja lukuun ottamatta;
                              
                           
                        
                              
                                 b)
                              
                           
                           
                              
                                 maataloustuotteet korjuuajankohtana; sekä
                              
                           
                        
                              
                                 c)
                              
                           
                           
                              
                                 kappaleissa 34 ja 35 tarkoitetut julkiset avustukset.
                              
                           
                        
            
               
                  2
               
               
                  Tätä standardia ei sovelleta:
                  
                              a)
                           
                           
                              maataloustoimintaan liittyviin maa-alueisiin (ks. IAS 16 Aineelliset käyttöomaisuushyödykkeet ja IAS 40 Sijoituskiinteistöt).
                           
                        
                              b)
                           
                           
                              maataloustoimintaan liittyviin tuottaviin kasveihin (ks. IAS 16). Tätä standardia sovelletaan kuitenkin näistä tuottavista kasveista saataviin tuotteisiin.
                           
                        
                              c)
                           
                           
                              tuottaviin kasveihin liittyviin julkisiin avustuksiin (ks. IAS 20 Julkisten avustusten kirjanpidollinen käsittely ja julkisesta tuesta tilinpäätöksessä esitettävät tiedot).
                           
                        
                              d)
                           
                           
                              maataloustoimintaan liittyviin aineettomiin hyödykkeisiin (ks. IAS 38 Aineettomat hyödykkeet).
                           
                        
            
               
                  3
               
               
                  Tätä standardia sovelletaan maataloustuotteisiin, joilla tarkoitetaan yhteisön biologisten hyödykkeiden korjattuja tuotteita korjuun tapahtuessa. Sen jälkeen sovelletaan IAS 2:ta Vaihto-omaisuus tai jotain muuta soveltuvaa standardia. Tässä standardissa ei näin ollen käsitellä maataloustuotteiden jalostusta korjuun jälkeen; esimerkiksi sitä, kun viinintuottaja valmistaa viiniä kasvattamistaan rypäleistä. Vaikka tällainen jalostustoiminta voi olla maataloustoiminnan johdonmukainen ja luonnollinen jatke ja vaikka tapahtumat voivat olla jossain määrin samankaltaisia kuin biologinen muuttuminen, tämän standardin mukainen maataloustoiminnan määritelmä ei kata tällaista jalostusta.
               
            
               
                  4
               
               
                  Seuraavassa taulukossa esitetään esimerkkejä biologisista hyödykkeistä, maataloustuotteista sekä tuotteista, jotka syntyvät jalostuksen tuloksena korjuun jälkeen:
                  
                              Biologiset hyödykkeet
                           
                           
                              Maataloustuotteet
                           
                           
                              Tuotteet, jotka syntyvät jalostuksen tuloksena korjuun jälkeen
                           
                        
                              Lampaat
                           
                           
                              Villa
                           
                           
                              Lanka, matto
                           
                        
                              Puut istutetussa metsässä
                           
                           
                              Kaadetut puut
                           
                           
                              Tukkipuu, puutavara
                           
                        
                              Lypsykarja
                           
                           
                              Maito
                           
                           
                              Juusto
                           
                        
                              Siat
                           
                           
                              Ruho
                           
                           
                              Makkarat, suolatut kinkut
                           
                        
                              Puuvillakasvit
                           
                           
                              Korjattu puuvilla
                           
                           
                              Lanka, vaatteet
                           
                        
                              Sokeriruoko
                           
                           
                              Korjattu sokeriruoko
                           
                           
                              Sokeri
                           
                        
                              Tupakkakasvit
                           
                           
                              Poimitut lehdet
                           
                           
                              Kuivattu tupakka
                           
                        
                              Teepensaat
                           
                           
                              Poimitut lehdet
                           
                           
                              Tee
                           
                        
                              Viiniköynnökset
                           
                           
                              Poimitut rypäleet
                           
                           
                              Viini
                           
                        
                              Hedelmäpuut
                           
                           
                              Poimitut hedelmät
                           
                           
                              Jalostetut hedelmät
                           
                        
                              Öljypalmut
                           
                           
                              Poimitut hedelmät
                           
                           
                              Palmuöljy
                           
                        
                              Kumipuut
                           
                           
                              Korjattu lateksi
                           
                           
                              Kumituotteet
                           
                        
                              Jotkin kasvit, esim. teepensaat, viiniköynnökset, öljypalmut ja kumipuut, ovat yleensä tuottavan kasvin määritelmän mukaisia ja kuuluvat IAS 16:n soveltamisalaan. Tuottavissa kasveissa kasvavat tuotteet, esim. teelehdet, viinirypäleet, öljypalmun hedelmät ja lateksi, kuuluvat IAS 41:n soveltamisalaan.
                           
                        
            MÄÄRITELMÄT
      
         Maatalouteen liittyvät määritelmät
      
      
               
                  
                     5
                  
               
               
                  Tässä standardissa käytetään seuraavia termejä seuraavassa merkityksessä:
                  
                     …
                  
                  
                     
                        Maataloustuotteet ovat yhteisön biologisista hyödykkeistä korjuun kautta saatuja tuotteita.
                  
                  
                     
                        Tuottava kasvi on elävä kasvi:
                  
                  
                              
                                 a)
                              
                           
                           
                              
                                 jota käytetään maataloustuotteiden tuottamiseen tai aikaansaamiseen;
                              
                           
                        
                              
                                 b)
                              
                           
                           
                              
                                 jonka odotetaan tuottavan useammalla kuin yhdellä kaudella; ja
                              
                           
                        
                              
                                 c)
                              
                           
                           
                              
                                 jonka todennäköisyys tulla myydyksi maataloustuotteena on erittäin pieni, paitsi satunnaisessa käytöstä poistamisen jälkeen tapahtuvassa myynnissä.
                              
                           
                        
                     
                        Biologinen hyödyke on elävä eläin tai kasvi.
                  
                  …
               
            
               
                  5A
               
               
                  Seuraavat eivät ole tuottavia kasveja:
                  
                              a)
                           
                           
                              kasvit, joita viljellään korjattaviksi maataloustuotteina (esim. puut, joita kasvatetaan puutavarana käytettäväksi);
                           
                        
                              b)
                           
                           
                              kasvit, joita viljellään maataloustuotteiden tuottamiseksi, kun on olemassa erittäin pientä suurempi todennäköisyys sille, että yhteisö korjaa ja myy myös kyseisen kasvin maataloustuotteena muutoin kuin satunnaisessa käytöstä poistamisen jälkeisessä myynnissä (esim. puut, joita viljellään sekä hedelmien että puutavaran tuotantoa varten); ja
                           
                        
                              c)
                           
                           
                              yksivuotiset kasvit (esim. maissi ja vehnä).
                           
                        
            
               
                  5B
               
               
                  Kun tuottavia kasveja ei enää käytetä tuotteiden kasvattamiseen, ne voidaan kaataa ja myydä esim. polttopuuna käytettäväksi. Tällainen satunnainen käytöstä poistamisen jälkeinen myynti ei estäisi sitä, että kyseinen kasvi on tuottavan kasvin määritelmän mukainen.
               
            
               
                  5C
               
               
                  Tuottavissa kasveissa kasvavat tuotteet ovat biologisia hyödykkeitä.
                  …
               
            
         Yleiset määritelmät
      
      
               
                  
                     8
                  
               
               
                  Tässä standardissa käytetään seuraavia termejä seuraavassa merkityksessä:
                  
                     …
                  
                  
                     
                        Julkinen avustus on määritelty IAS 20:ssä.
                  
               
            KIRJAAMINEN JA ARVOSTAMINEN
      …
      
               
                  24
               
               
                  Hankintameno saattaa joskus olla lähellä käypää arvoa, erityisesti kun:
                  
                              a)
                           
                           
                              alkuperäisten menojen syntymisen jälkeen on tapahtunut vain vähän biologista muuttumista (esim. juuri ennen raportointikauden loppua istutetut taimet tai vastikään hankitut tuotantoeläimet); tai
                           
                        
                              b)
                           
                           
                              biologisella muuttumisella ei odoteta olevan olennaista vaikutusta hintaan (esimerkiksi alkukasvu mäntyviljelmän 30-vuotisessa tuotantosyklissä).
                           
                        …
               
            
         Yleistä
      
      …
      
               
                  44
               
               
                  Kulutettavat biologiset hyödykkeet ovat hyödykkeitä, jotka korjataan maataloustuotteina tai myydään biologisina hyödykkeinä. Esimerkkejä kulutettavista biologisista hyödykkeistä ovat lihakarja, myytäväksi tarkoitettu karja, viljeltävät kalat, viljelykasvit kuten maissi ja vehnä, tuottavista kasveista saatavat tuotteet sekä puut, joita kasvatetaan puutavaran saantia varten. Tuottavat biologiset hyödykkeet ovat hyödykkeitä, jotka eivät ole kulutettavia, esim. maidontuotantoa varten pidettävä karja ja hedelmäpuut, joista korjataan hedelmiä. Tuottavat biologiset hyödykkeet eivät ole maataloustuotteita vaan pikemminkin tuotantotarkoituksessa pidettäviä hyödykkeitä.
               
            …
      VOIMAANTULO JA SIIRTYMÄSÄÄNNÖT
      …
      
               
                  62
               
               
                  Kesäkuussa 2014 julkaistulla asiakirjalla Maatalous: tuottavat kasvit (muutokset IAS 16:een ja IAS 41:een) muutettiin kappaleita 1–5, 8, 24 ja 44 sekä lisättiin kappaleet 5A–5C ja 63. Yhteisön on sovellettava näitä muutoksia 1.1.2016 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto. Yhteisön on sovellettava näitä muutoksia takautuvasti IAS 8:n mukaisesti.
               
            
               
                  81L
               
               
                  Raportointikaudella, jolla asiakirjaa Maatalous: tuottavat kasvit (muutokset IAS 16:een ja IAS 41:een) sovelletaan ensimmäistä kertaa, yhteisön ei tarvitse esittää IAS 8:n kappaleessa 28(f) vaadittavia määrällisiä tietoja tarkasteltavana olevalta kaudelta. Yhteisön on kuitenkin esitettävä IAS 8:n kappaleessa 28(f) vaadittavat määrälliset tiedot kaikilta aiemmilta esitettäviltä kausilta.
               
            MUKAUTTAVAT MUUTOKSET MUIHIN STANDARDEIHIN
      
         IAS 1 Tilinpäätöksen esittäminen
         
      
      Muutetaan kappaletta 54.
      
         Taseessa esitettävät tiedot
      
      
               
                  
                     54
                  
               
               
                  Taseen on sisällettävä vähintään seuraavat erät:
                  
                              
                                 a)
                              
                           
                           
                              
                                 …
                              
                           
                        
                              
                                 f)
                              
                           
                           
                              
                                 IAS 41:n Maatalous soveltamisalaan kuuluvat biologiset hyödykkeet;
                              
                           
                        
                              
                                 g)
                              
                           
                           
                              
                                 …
                              
                           
                        
            
         IAS 17 Vuokrasopimukset
         
      
      Muutetaan kappaletta 2.
      SOVELTAMISALA
      
               
                  
                     2
                  
               
               
                  …
                  
                     Tätä standardia ei kuitenkaan pidä soveltaa arvostusperusteena:
                  
                  
                              
                                 a)
                              
                           
                           
                              
                                 …
                              
                           
                        
                              
                                 c)
                              
                           
                           
                              
                                 rahoitusleasingsopimuksella vuokralle otettuihin, IAS 41:n Maatalous soveltamisalaan kuuluviin biologisiin hyödykkeisiin; eikä
                              
                           
                        
                              
                                 d)
                              
                           
                           
                              
                                 muulla vuokrasopimuksella vuokralle annettuihin, IAS 41:n Maatalous soveltamisalaan kuuluviin biologisiin hyödykkeisiin.
                              
                           
                        
            
         IAS 23 Vieraan pääoman menot
         
      
      Muutetaan kappaleita 4 ja 7.
      SOVELTAMISALA
      …
      
               
                  4
               
               
                  Yhteisön ei tarvitse soveltaa standardia seuraavien omaisuuserien hankkimisesta, rakentamisesta tai valmistamisesta välittömästi johtuviin vieraan pääoman menoihin:
                  
                              a)
                           
                           
                              ehdot täyttävä omaisuuserä, joka arvostetaan käypään arvoon, esim. IAS 41:n Maatalous soveltamisalaan kuuluva biologinen hyödyke;
                           
                        
                              b)
                           
                           
                              …
                           
                        
            MÄÄRITELMÄT
      …
      
               
                  7
               
               
                  Mitkä tahansa seuraavat voivat olosuhteista riippuen olla ehdot täyttäviä omaisuuseriä:
                  
                              a)
                           
                           
                              …
                           
                        
                              e)
                           
                           
                              sijoituskiinteistöt;
                           
                        
                              f)
                           
                           
                              tuottavat kasvit.
                           
                        
            
         IAS 36 Omaisuuserien arvon alentuminen
         
      
      Muutetaan kappaletta 2.
      SOVELTAMISALA
      
               
                  
                     2
                  
               
               
                  Tätä standardia on sovellettava kaikkien omaisuuserien arvon alentumisen kirjanpitokäsittelyyn lukuun ottamatta seuraavia:
                  
                              
                                 a)
                              
                           
                           
                              
                                 …
                              
                           
                        
                              
                                 g)
                              
                           
                           
                              
                                 maataloustoimintaan liittyvät biologiset hyödykkeet, jotka kuuluvat IAS 41:n Maatalous soveltamisalaan ja arvostetaan käypään arvoon vähennettynä luovutuksesta johtuvilla menoilla;
                              
                           
                        
                              
                                 h)
                              
                           
                           
                              
                                 …
                              
                           
                        
            
         IAS 40 Sijoituskiinteistöt
         
      
      Muutetaan kappaleita 4 ja 7.
      SOVELTAMISALA
      …
      
               
                  4
               
               
                  Tätä standardia ei sovelleta:
                  
                              a)
                           
                           
                              maataloustoimintaan liittyviin biologisiin hyödykkeisiin (ks. IAS 41 Maatalous ja IAS 16 Aineelliset käyttöomaisuushyödykkeet); eikä
                           
                        
                              b)
                           
                           
                              …
                           
                        
            KIINTEISTÖN LUOKITTELU SIJOITUSKIINTEISTÖKSI TAI OMASSA KÄYTÖSSÄ OLEVAKSI KIINTEISTÖKSI
      …
      
               
                  7
               
               
                  Sijoituskiinteistöä pidetään vuokratuoton tai omaisuuden arvonnousun tai näiden molempien hankkimiseksi. Näin ollen sijoituskiinteistö kerryttää rahavirtoja pitkälti yhteisön muista omaisuuseristä riippumatta. Tämä erottaa sijoituskiinteistön omassa käytössä olevasta kiinteistöstä. Tavaroiden valmistus tai palvelujen tuottaminen (tai kiinteistön käyttö hallinnollisiin tarkoituksiin) kerryttää rahavirtoja, jotka aiheutuvat kiinteistön lisäksi myös muista tuotantoprosessissa käytetyistä omaisuuseristä. Omassa käytössä oleviin kiinteistöihin sovelletaan IAS 16:ta.